આ અંગે મળતી માહિતી અનુસાર ધી ગુજરાત નર્સિંગ કાઉન્સિલિંગ અમદાવાદનાં ઉપપ્રમુખ તરીકે કાર્યરત ઇકબાલ અબ્દુલ રહેમાન કડીવાલા નાઓને વ્યારા જનરલ હોસ્પીટલમાં આસિસ્ટન્ટ સુપરિટેન્ડન્ટ તરીકે ફરજ બજાવતા દીપિકાબેન પટેલે ટેલિફોનથી વર્ષ 2017ના સપ્ટેમ્બર માસમાં ફોન કરીને જણાવ્યુ હતું કે અમારી જનરલ હોસ્પીટલમાં આઉટસોર્સ નર્સ તરીકે નોકરી કરતાં ઉષાબેન ધનજીભાઇ ગામિત (રહે સરકુવા, તા-વ્યારા, જી-તાપી) નાઓના નર્સિંગના સર્ટિફિકેટ શંકાસ્પદ લાગે છે. જેથી 22-9-2017ના રોજ ઈકબાલભાઈ તથા કમિટીના અન્ય સભ્યો વ્યારા નર્સિંગ સ્કૂલના પ્રિન્સિપાલ સાથે વ્યારા જનરલ હોસ્પીટલમાં જઈ પ્રમાણપત્રોની ચકાસણી કરતાં રાજપીપળા નર્સિંગ હોસ્પિટલના ડિપ્લોમા જનરલ નર્સિંગના સર્ટિફિકેટ હતા જે સર્ટિફિકેટમાં ચેડાં કર્યા હોય તેવું સ્પષ્ટ જણાતું હતું. જેથી આ સભ્યોએ ઉષાબેનની પૂછતાછ કરતાં તેમણે નર્સિંગ તરીકેની કોઈપણ તાલીમ મેળવી ન હોવાનું જણાવ્યુ હતું. તેમણે વ્યારા જનરલ હોસ્પીટલમાં ફરજ બજાવતી અન્ય નર્સ સેજલ કિરીટભાઇ ગામિતનું સર્ટિફિકેટ મેળવી તેના નામ ઉપર પોતાના નામની કાપલી મૂકી ઝેરોક્ષ કઢાવી બનાવટી ધી ગુજરાત નર્સિંગ કાઉન્સિલિંગનું નર્સિંગનું પ્રમાણપત્ર બનાવી વ્યારા જનરલ હોસ્પીટલમાં રજૂ કર્યું હતું. જે સમગ્ર તપાસ બાદ કાયદાકીય અભિપ્રાય મેળવી ઉષાબેને ખોટું બનાવટી પ્રમાણપત્ર બનાવી તે પ્રમાણપત્ર ખોટું હોવાની જાણ છતાં તેનો ખરા તરીકે ઉપયોગ કરી ગુનાહિત કૃત્ય કરેલું હોય વ્યારા પોલીસ સ્ટેશનમાં તેમના વિરુધ્ધ ઇકબાલ કડીવાલાએ ફરિયાદ નોંધાવી હતી.